Фарси

Фарси, ЦӀийи фарси (زبان فارسی [zæ'bɒːne fɒːr’siː]) — Инд-европадин чӀаларин хзандин иран чӀаларин группадик акатзавай, гзаф девлетлу ва виш йисаралди алцум жезвай литература авай, иран чӀаларин арада кӀвенкӀве аваз физвай чӀал. И чӀалал, вири дуьньядин литературади кьабулнавай ва дуьньядин эсеррин хазинада гьатнавай, шедевр тир эсерар кхьенвайди я. Гилан фарс чӀал цӀийи чӀал я, ам Иран гьукумат арабри дяведалди къачунвай ва уьлкведа Ислам динди винизвал къачузвай девирда араб чӀалан къати таъсирдик акатнавай дегь пегьлеви чӀалакай арадал атанвайди я ва а чӀалан давам я. Фарси, пуд сад-садаз мукьва тир вариантриз чара хьанвай ва Азиядин пуд уьлквейра, Иранда, Афганистанда ва Тажикистанда официал чӀалар хьиз кьабулнавай плюрицентрик чӀал я. Абурукай виридалайни вилик фенвай ва дуьньядиз мадни машгьурди Иран Ислам Республикадин фарс чӀал я, идаз себеб уьлкведи дуьньядин дережада кьунвай экономикадин потенциал ва и чӀалал рахазвайбурун чӀехи кьадар я. Ирандин фарс чӀалаз «рагъакӀидай патан фарси»ни лугьузвайди я. Фарс чӀалан рагъэкъечӀдай патан вариантар Афганистандин гьукуматдин чӀал тир дари ва Тажикистандин тажик чӀалар я. == Баянар == == ЭлячӀунар == * Фарс чӀал * Persian verb conjugator — Фарс глаголар дегишардай программа * Онлайн фарс чӀал чирун * Easy Persian — Фарс чӀалан тарсар * AmalGrad.ru сайтунин форумдал фарс чӀал * Persian — Фарси — Ирандиз ва фарс чӀалаз талукь тир ресурс * Фарс чӀалан тарсар «Фарси для Вас» * Фарс гафарган (60 агъз. пара гаф) * Категория:Иран чӀалар